2.643 паса, са 87% успјешности, упутивши 500 пасова више него било који други играч у лиги. Једини фудбалер на свијету који је имао више пасова те сезоне, био је Чави. Због перформанси те сезоне и због тога што је играо кључну улогу у освајању титуле у Серији А, прве за Јувентус након девет година, нашао се у идеалном тиму сезоне Серије А, заједно са Видалом. У Купу Италије, Јувентус је поражен у финалу од Наполија 2:0, головима Едисона Каванија и Марека Хамшика. Након што је предводио Јувентус до титуле у Серији А, освајања Суперкупа Италије и пласмана у финале Купа, као и пласман у финале Европског првенства 2012 са Италијом, номинован је за најбољег играча у Европи по избору УЕФА, у којем се нашао на четвртом мјесту. Такође, нашао се у тиму године по избору УЕФЕ и по избору Европских спортских медија (ESM).